KÄÄNNEKOHTA Kuolleista herännyt
Tervetuloa Käännekohta-ohjelman pariin. Nimeni on Muyiwa.
Pienen tytön nauru vaihtui avunhuudoksi silmänräpäyksessä.
Miten voi murtaa hyväksikäytön hiljaisuuden muurin?
Erään nigerialaispojan tilanne oli toivoton.
Äidin surun keskellä tapahtui jotakin ihmeellistä.
6-vuotias Abraham oli kaikki, mitä Angel-äidillä oli jäljellä.
Aviomies jätti heidät, kun Abraham oli vasta 3 kuukautta.
Abraham oli jatkuvasti sairas.
Yritin auttaa lastani parhaani mukaan. Hänellä oli ollut lapsesta asti astma.
Tein paljon töitä, jotta sain hoitokulut katettua.
Eräänä päivänä hänellä oli pahoja hengitysvaikeuksia.
Abrahamilla oli astma, tuberkuloosi ja anemia.
Hänellä oli alilämpöä, ja hengitys oli vaivalloista.
Tiesin, ettei hän selviä. Käskin heidät kotiin.
Abraham kuoli matkalla kotiin.
Halusin kuolla itsekin.
Hautajaisia ei saanut järjestää perjantaina.
Joku ehdotti CBN-kanavan kumppanievankelistan kutsumista.
Pastori kehotti heitä uskomaan Jumalaan.
Hän rukoili ja näytti yleisölle CBN-ohjelmia.
Osoitin, että tapahtuu ihme ja Abraham herää kuolleista.
Kyläläiset pilkkasivat minua: "Kuinka kuollut voi nousta jälleen ylös?"
Sain rohkaisua siitä, että Jumalalle kaikki on mahdollista.
Käännekohta-ohjelmassa rukoiltiin ihmettä.
Tapahtui jotakin ihmeellistä.
Olimme yllättyneitä, kun näimme, että ruumis liikahti.
Ihmiset yllättyivät. Hän nousi ylös, ja me kiitimme Jumalaa.
Se ei ole tarua vaan totta. Poika oli kuollut, ja nousi kuolleista.
Kylä puhkesi riemuun.
Kymmenet antoivat elämänsä Kristukselle, mukaan lukien lääkäri.
Palvoin epäjumalia. En tuntenut Jumalan voimaa.
Kun kuulin Abrahamista, annoin elämäni Kristukselle.
Monet lääkäriystäväni tekivät samoin.
Sairaalassa todettiin, että Abraham on terve. Myös astma oli poissa.
Vaikka Abraham tuskin muistaa, millaista oli sairastaa, -
hän muistaa hyvin Taivaan.
Siellä kaikki hehkuivat. Pelasimme jalkapalloa. Tein maalin.
Minut lähetettiin takaisin kotiin.
Kiitos, CBN Afrikka. Ihme muutti meidän ja monen muun elämän.
Eikö olekin ihmeellistä? Abraham oli kuolleena yli 40 tuntia.
Pastori sanoi: "Jumalalle on kaikki mahdollista."
Ihmeitä tapahtuu yhä.
Rukoilemme, että Jumala tekee ihmeen sinullekin Jeesuksen nimessä.
Rukoillaan. Isä, tulemme luottaen siihen, että ihmeitä tapahtuu yhä.
Näimme, mitä teit Abrahamille.
Rukoilemme, että kaikki mahdottomalta tuntuvat tilanteet -
kääntyvät parhain päin.
Osoita, että olet todellinen etkä ainoastaan Taivaassa.
Jeesuksen nimessä, aamen.
Kiitos, että katsot Käännekohtaa.
Toivomme, että saat kokea ohjelman kautta jotakin ihmeellistä.
Jumala voi tehdä sinullekin ihmeen.
Seuraavan jutun tyttö kaipasi kipeästi ihmettä, -
kun vaara yllätti kesken leikkien.
Popkovin lapset tykkäsivät leikkiä ulkona sateella.
Sitten hyökytulva vei Elenan viemäriputkeen.
Istuin uimarenkaan päällä.
Virtaus kuljetti minut viemäriputkeen.
Siellä ei ollut ilmaa. Elena ei voinut hengittää.
Virtaus vei Elenaa yhä syvemmälle. Yksi lapsi haki äidin apuun.
En ollut uskoa sitä.
Rukoilin, että Jumala pitäisi tytön hengissä.
Veden vallassa 11-vuotias Elena muisti äidin opetukset.
Olin opettanut rukoilemaan, jos näyttää, ettei ulospääsyä ole.
Jumala kuuntelee ja auttaa.
Sanoin mielessäni: "Jeesus, auta!"
Näin kirkkaan valon. Jokin voima tarttui käteeni ja veti minut ylös.
En tuntenut kipua. Tuntui siltä kuin ruumiini olisi ollut jo pinnalla, -
mutta sieluni piti vetää sieltä ulos.
Elena nousi pintaan viemärinkannen kohdalla parin korttelin päässä.
En tiedä, miten se kävi, mutta olen varma, että Jumala auttoi.
Elena vietiin sairaalaan. Hänellä oli vain naarmuja ja mustelmia.
Keuhkoissa ei ollut lainkaan vettä.
Oli ihme, että hän pääsi ulos ja selvisi hengissä.
Perhe kiittää Jumalaa Elenan ihmeselviytymisestä.
Sanoin lapsille: "Elämä Jumalan kanssa on ihmeiden täyttämää."
Kaikki on mahdollista Hänelle.
Jotkut ajattelevat, ettei ole Jumalaa eikä toivoa. Minä tiedän, että on.
Elena muisti äidin neuvot ja rukoili.
Hän pyysi Jeesusta apuun. Jeesus auttoi.
Hän auttaa sinuakin, vaikka tuntuu ettei ole ulospääsyä.
Kuten Elena sanoi, Jumalan kanssa on toivoa.
Jatketaan hetken kuluttua.
MINÄ ILOITSEN SUURESTI HERRASSA, -
MINUN SIELUNI RIEMUITSEE MINUN JUMALASSANI. Jes. 61:10
Tytöistä 36 prosenttia ja pojista 29 prosenttia -
ovat tutkimusten mukaan kokeneet seksuaalista hyväksikäyttöä.
On vaikea arvioida, kuinka paljon uhreja on, -
sillä hyväksikäyttö ei useinkaan tule ilmi. Miksi?
Mitkä ovat vaikenemisen vaarat? Holly Flood otti selvää.
Tahdon keskustella tänään seksuaalisesta hyväksikäytöstä -
sekä vaikenemisen vaaroista ja seurauksista.
Seksuaalinen hyväksikäyttö on lisääntynyt kaikkialla.
Siitä vaietaan eri syistä.
Millaisia seurauksia vaikenemisesta aiheutuu uhrille?
Pääasiallinen seuraus on se, että hyväksikäyttö jatkuu.
Uhrilla ei ole ulospääsyä, jos sen sallitaan jatkuvan salassa.
On melko yleistä, että uhri vaikenee.
Tilanne on entistä vaikeampi, jos ympäristö painostaa vaikenemiseen.
Miksi vaikeneminen on niin yleistä?
Hyväksikäyttäjä saattaa painostaa uhria pitämään asian salassa.
Hän voi uhkailla tai rangaista.
Hän voi uhata tappaa uhrin taikka tämän läheisen tai vahingoittaa tätä.
Avaintekijöitä ovat pelko ja valtaero, kun tekijä on vanhempi kuin uhri.
Vaikenemisella on vaikutuksia myös tekijään.
Kun asia ei tule ilmi, hyväksikäyttäjä ei saa rangaistusta.
Se voimistaa hyväksikäyttäjää.
Mitä enemmän heillä on tilaisuuksia, sitä enemmän he harjoittavat sitä.
Se voimistaa erittäin kielteisellä tavalla.
Usein perheenjäsenet auttavat tekijää pitämällä asian salassa.
Vanhemmat saattavat tietää asiasta. Miksi he ovat vaikenemisen kannalla?
Usein äiti on joutunut itse seksuaalisen hyväksikäytön uhriksi.
Hän ei ehkä ole kertonut siitä tai jos hän on kertonut, -
vastaus on ollut epäsuotuisa. Ihmiset eivät tiedä, mitä tehdä.
Useinkaan ihmiset eivät ole saaneet opetusta siitä, miten vastata.
On vaikea tilanne, kun oma rakas lapsi kertoo jotakin sellaista.
Mitä perheenjäsenten sitten pitäisi tehdä, -
jos he kuulevat, että joku on joutunut uhriksi.
Tärkeintä on uskoa, mitä lapsi sanoo.
Vaatii suurta rohkeutta tulla kertomaan jotakin sellaista.
Usein heitä on uhkailtu väkivallalla tai läheisen vahingoittamisella.
Jo se, että lapsi uskaltaa kertoa, on mahtava asia.
Jos häntä ei uskota, hän musertuu. Usein se johtaa itsetuhoon.
Miten yhteiskunta voi ehkäistä seksuaalista hyväksikäyttöä?
Yhteiskunnan on tuotava julki, ettei se hyväksy hyväksikäyttöä.
Monet aavistelevat, että sitä tapahtuu, mutta he eivät tee mitään.
Ehkäpä he eivät halua puuttua muiden asioihin.
Tietysti viranomaisetkin voivat puuttua asiaan, -
mutta ensin jonkun on tehtävä ilmoitus.
On ongelmallista, jos aikuiset eivät halua puuttua asiaan.
Tietyissä paikoissa -
yhteiskunta suhtautuu uhriin kielteisemmin kuin tekijään.
Miten voi muuttaa yhteiskunnan ja ihmisten suhtautumista siihen, -
kuka tekee väärin ja kenen vika se on?
Mielestäni pitäisi olla päivänselvää, ettei lapsia saa käyttää hyväksi.
Ihmisten on tehtävä valinta.
Kannattaa pohtia, kenen etua palvelee se, että syytämme uhria.
Ilman tieteellisiä tutkimuksiakin pitäisi olla päivänselvää, -
ettei aikuisen saa vahingoittaa lasta -
ja ettei naisia saa raiskata.
Yhteiskunnan on syytä miettiä, miksi hyväksikäytön annetaan jatkua.
Asenteet täytyy korjata.
Se vaatii raivoa rakenteita kohtaan.
Miten viranomaiset voivat ehkäistä hyväksikäyttöä?
Voidaan laatia lakeja.
Yhdysvalloissa laki velvoittaa ilmoittamaan, -
jos epäilee lapsen tai nuoren joutuvan hyväksikäytön uhriksi.
Tarvitaan myös turvapaikkoja.
Ei ole realistista eikä reilua palauttaa lasta vaaralliseen ympäristöön.
Olisiko se tehokasta, että rangaistaisiin tekijän lisäksi niitä, -
jotka tietävät hyväksikäytöstä mutta eivät ilmoita siitä?
Yhdysvalloissa on lakeja, -
jotka tuomitsevat vanhemmat, jos he laiminlyövät lapsensa suojelemisen.
Usein se on huostaanoton syy. Se on yksi hyvä väline.
Se on ollut tehokas. - Kyllä.
Jos yhteiskunta suhtautuu hyväksikäyttöön sallivasti, -
lakeja on tiukennettava.
Jos katsojien joukossa on nuoria hyväksikäytön uhreja, -
mitä tahtoisit sanoa heille?
Ensiksikin he eivät ole tehneet mitään väärää. Syy ei ole heidän.
Kehotan heitä kertomaan asiasta jollekulle, johon he itse luottavat.
Vain he itse tietävät, kenelle on turvallista kertoa.
On tärkeää löytää joku turvallinen aikuinen.
Uskon myös, että on tärkeää rukoilla ja luottaa Jumalaan.
Älä menetä uskoa Jumalaan.
Minua on käytetty seksuaalisesti hyväksi. Olin tullut sitä ennen uskoon.
En ymmärtänyt, miksi Jumala salli sen.
Vasta vanhempana ymmärsin. Se koettelee uskoa.
Jos henkilö ei ole uskossa, hänen on sen jälkeen vaikea uskoa Jumalaan.
Kiitos viisaista sanoista. Toivottavasti tapaamme taas pian.
Jos olet hyväksikäytön uhri tai tunnet jonkun, joka on uhri, -
murra vaikenemisen muuri.
Jos olet hyväksikäyttäjä, Jumala antaa anteeksi, jos teet parannuksen.
Jeesus haluaa antaa uuden alun, ja me haluamme auttaa siinä.
Ota yhteyttä meihin, jos kaipaat keskustelukumppania.
Katselkaa kukkia, kuinka ne kasvavat: eivät ne työtä tee eivätkä kehrää.
Kuitenkin minä sanon teille:
ei Salomo kaikessa loistossaan ollut niin vaatetettu. Luuk. 12:27
Mary DeMuth kaipasi vain rakkautta.
Sen sijaan häntä laiminlyötiin ja käytettiin hyväksi.
Hyväksikäyttäjinä olivat ihmiset, jotka tekeytyivät hänen ystävikseen.
Kotonamme ei ollut turvallista. Siellä oli päihteitä ja villejä juhlia.
Se oli pelottavaa.
Kaipasin turvaa, huolenpitoa ja rakkautta.
Mary DeMuth oli lapsena yksinäinen.
Hän joutui pärjäämään itsenäisesti, -
kun äiti ja isäpuoli keskittyivät juhlimiseen.
Hänet passitettiin lapsenlikalle, joka ei suojellut häntä.
Naapurin veljekset, 13 ja 16, tulivat lapsenlikan kotiin joka päivä.
He pyysivät, saisivatko he viedä minut ulos leikkimään.
Lapsenlikka oli tyytyväinen, kun sai minut pois jaloista.
Pojat veivät minut paikkaan, jossa kukaan ei kuullut eikä nähnyt minua.
He veivät minut huoneeseensa ja raiskasivat minut monta kertaa.
He veivät minut metsään rotkoon.
Suojakeinona mieleni vaelteli muualle.
Katselin, miten puut ja oksat kaartuivat ylleni.
Hyväksikäyttöä jatkui kuukausia.
Kun pojat pyysivät ystäviään mukaan, en enää jaksanut sitä.
En kestänyt ajatusta.
Mary keräsi rohkeutensa ja kertoi lapsenlikalle.
Elin siinä uskossa, että lapsenlikka kertoi äidille.
Pojat kuitenkin palasivat ja veivät minut mukanaan.
Mikään ei muuttunut.
Mary löysi suojakeinon.
Teeskentelin nukkuvani.
Jostakin syystä lapsenlikka ei herättänyt minua, kun pojat tulivat.
Kun Mary aloitti koulun, hän ei enää nähnyt hyväksikäyttäjiä.
Hyväksikäyttö loppui, kun muutimme toiselle paikkakunnalle.
Hyväksikäyttö aiheutti syvää ahdistuneisuutta.
Isän yllättävä kuolema oli musertava uutinen Marylle.
Isä oli sankarini. Näin häntä vain joka toinen viikonloppu.
Kun hän kuoli, osa minusta kuoli.
Rukoilin, vaikka en tuntenut Jumalaa. Olin täynnä sietämätöntä surua.
Mietin, miksi edes olen täällä.
Hän kirjoitti itsemurhaviestin mutta ei toteuttanut aikeitaan.
Onneksi sain muutamia ystäviä.
Eräs ystävä kutsui minut nuortenleirille.
Kuulin Jeesuksen elämästä, kuolemasta ja ylösnousemuksesta.
Kun kuulin ristinkuolemasta, tiesin, ettei Jeesus hylkäisi minua koskaan.
Tarvitsin Jeesusta epätoivoisesti.
Hän oli elämän vesi, jota ilman en pärjännyt.
Nojasin puuhun ja katselin taivasta.
Sanoin Jeesukselle: "Jos kelpaan Sinulle, ota minut omaksesi."
Sain kohdata Hänet sillä hetkellä.
Tiesin, etten enää palaisi ennalleni.
Hylkääminen, kipu ja taistelu olivat poissa.
Jeesus alkoi eheyttää häntä ja hänen äitisuhdettaan.
Halusin löytää totuuden.
Jeesus oli Totuus. Hän vapautti minut. Halusin tietää totuuden myös siitä, -
tiesikö äiti raiskauksista.
Hän kertoi, ettei hän tiennyt. Lapsenlikka ei ollut kertonut.
Se auttoi eheytymisessä.
Collegessa Jumala lähetti Marylle uskovia ystäviä.
Rukoilimme paljon yhdessä. Sain itkeä, silloin kun itketti.
Eheytyminen tuli heidän käsiensä kautta.
Se on Jumalan parantava voima.
Mary kertoo, että Jeesuksen ansiosta hän pystyi antamaan anteeksi.
Rukoilin: "Herra, annan heille anteeksi. Siunaa heidän elämäänsä."
"Rukoilen, että he kertoisivat teostaan ja vapautuisivat siitä."
Koin siinä sisäisen läpimurron.
Mary on vaimo, äiti ja kirjailija.
Hän kertoo rakkaudesta, vapaudesta ja ikuisesta elämästä Jeesuksessa.
Se on evankeliumi. Jumala ojentaa kätensä taivaasta, -
vetää meidät ylös, asettaa jalkamme kalliolle ja lujittaa askeleemme.
Hän pystyy kirkkaudessaan muuttamaan koettelemukset voitoksi.
Mary pyysi rohkeasti apua, mutta lapsenlikka ei vastannut.
Jeesus vastasi.
Psalmi 40:ssä sanotaan: "Hartaasti minä odotin Herraa," -
"ja Hän kumartui puoleeni ja kuuli huutoni."
"Hän nosti minut ylös turmion kuopasta, lokaisesta liejusta," -
"ja asetti jalkani kalliolle, Hän vahvisti minun askeleeni."
"Hän antoi suuhuni uuden virren, kiitoslaulun Jumalallemme."
"Sen näkevät monet ja pelkäävät ja turvaavat Herraan."
Herra muutti Maryn elämän. Hän voi tehdä saman sinullekin.
Jos sinulla on elämässäsi kipua tai ahdistusta, haluamme auttaa.
Ota meihin yhteyttä.
Vanhurskasten polku on kuin aamurusko, -
joka kirkastuu kirkastumistaan sydänpäivään saakka. Sananl. 4:18
Toivottavasti sait innoitusta uskoa ihmeisiin -
ja rohkeutta vastustaa seksuaalista hyväksikäyttöä.
Kotisivuiltamme löytyy lisää juttuja.
Lopuksi kenialainen Ramasilah laulaa meille laulun This Ain't It.
Olen erehtynyt luulemaan, että kaikki on hyvin
Olen ollut niin pitkään vankina, että pidän sitä normaalina
Sitten ymmärsin, että voi olla parempaakin
Löysin identiteettini siitä, mitä Isäni sanoo
Hän haluaa parastani
Silloin näin valon
Tässä ei ole kaikki. Otan sen, mikä minulle kuuluu
Paholainen on valehtelija
Minulle riitti, nyt nousen
Tässä ei ole kaikki. Nyt tiedän, kuka olen
Tässä ei ole kaikki
Taivasten valtakuntaa vastaan hyökätään
Hyökkääjät tempaavat sen itselleen
Silloin ymmärsin, että tämä on sotaa
Oletko kyllästynyt olemaan nujerrettu?
Olemme taistelukentällä
Jokainen huutaa ja laulaa
Tässä ei ole kaikki. Otan sen, mikä minulle kuuluu
Paholainen on valehtelija
Minulle riitti, nyt nousen
Tässä ei ole kaikki. Nyt tiedän, kuka olen
Tässä ei ole kaikki
Suomennos: Marianne Tenetz